stanford-oval/wikipedia huggingface dataset:
טובל ושרץ בידו
מקור

הביטוי מופיע לראשונה בתוספתא בהקשר של דיני תענית ותשובה, שבהם אין מועיל הצום והתפילה אם אין האדם גם מתכוון באמת לכך שברצונו בעזיבת החטא:
אם יהא שרץ בידו של אדם, אפילו טובל בשילוח ובכל מי בראשית אינו טהור לעולם. השליך שרץ מידו, עלתה לו טבילה בארבעים סאה, וכן הוא אומר (ספר משלי, פרק כ"ח, פסוק י"ג) 'ומודה ועוזב ירוחם'...
מקור מאוחר יותר שבו מובא הביטוי הוא בתלמוד הבבלי, שם הוא מובא בהקשר דומה:
אמר רב אדא בר אהבה: אדם שיש בידו עבירה ומתוודה ואינו חוזר בה, למה הוא דומה? לאדם שתופס שרץ בידו, שאפילו טובל בכל מימות שבעולם - לא עלתה לו טבילה. זרקו מידו, כיון שטבל בארבעים סאה, מיד עלתה לו טבילה, שנאמר "ומודה ועוזב ירוחם"
רש"י הסתמך על המדרש והשתמש בביטוי, כפי שהוא מוכר היום:
ומדרש רבותינו נשא לבבינו באמת להקב"ה כאדם הרוחץ בנקיון כפיו שמשליך מידיו כל טינוף כי מודה ועוזב ירוחם והמודה ואינו עוזב כטובל ושרץ בידו
שימושים בעברית המודרנית

פרקליטו של הקפטן הלאומי, משה סיני, דרש ש"הפועל תל אביב" תשחרר אותו בלא תמורה, בטענה: "אם הפועל תל אביב תקבל תמורה זה יהיה כמו "טובל ושרץ בידו", שכן, הפועל תל אביב הפרה הסכם".
תחת הכותרת: "טובל ושרץ בידו" מתלונן קורא בפני מערכת מעריב על אגודת הסטודנטים של אוניברסיטת תל אביב, שהיא כביכול נלחמת נגד הפקעות מחירים בעוד שהיא עצמה העלתה מחירים בחוג לריקודי עם.
בעיתון דבר, 1981, מופיע מאמר תחת הכותרת: "טובל ושרץ בידו" המאשים את ראש הממשלה, מנחם בגין בכך, שהוא מכנה את הקיבוצים מיליונרים ומתמקד בבריכות השחייה שלהם. האם אין הוא יודע, תוהה העיתון, שמאותן בריכות שחייה יוצאים טייסי הקרב וחיילי הקומנדו שהוא שולח להילחם במחבלים?
ראו גם

מצווה הבאה בעבירה
עבירה לשמה
הערות שוליים

↑  מאיר ריפמן, סיני - ההחלטה הסופית היום ב־‭14.00 ‬, מעריב, 31 באוגוסט 1989
↑  צ'יק שרעבי, מכתבים, מעריב, 16 במרץ 1989
↑  טובל ושרץ בידו, דבר, 2 באוקטובר 1981
טקס פרסי האקדמיה הבריטית לקולנוע ה-29

| --- | --- |
 תאריך:  1976 
 מיקום:  לונדון 
 המועמדים והזוכים הבולטים
 הסרט הטוב ביותר:  אליס לא גרה כאן יותר
 →28 30←
 
טקס פרסי האקדמיה הבריטית לקולנוע ה-29 שמעניקה האקדמיה הבריטית לאמנויות הקולנוע והטלוויזיה, נערך בשנת 1976, בו הוענקו פרסים לסרטים הטובים ביותר של שנת 1975.
ראו גם

טקס פרסי אוסקר ה-48
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
טריפונס

| --- | --- |

 לידה:  1 בפברואר 1944 (בן 80) איוס-תיאודורוס, קפריסין הבריטית 
 שם לידה:  Τρύφωνας Νικολαΐδης 
 מוקד פעילות:  ישראל 
 שפה מועדפת:  יוונית 
 
טריפונס ניקולאידיס (ביוונית: Τρύφωνας Νικολαΐδης; נולד ב-1 בפברואר 1944) הוא זמר קפריסאי-ישראלי.
ביוגרפיה

טריפונס נולד בכפר איוס-תיאודורוס שבקפריסין למשפחה בת עשרה ילדים. בגיל 12 עבר לבדו לעיר לימסול ובגיל 13 עבר לניקוסיה ועבד בנגרייה. הוא החל להופיע כזמר וליווה עצמו בבוזוקי. שירת במשך שנה בצבא קפריסין.
בשנת 1966 הוזמן להופיע ב"קפה אתונה" בתל אביב. הכיר את אשתו הישראלית ונישא לה. כעבור חודשים אחדים עבר למועדון "אריאנה" ביפו והופיע בו במשך חמש שנים. המשיך בהופעות ברחבי ישראל. להיטו הגדול באותה תקופה היה "דיר-לה-דה" אותו שר גם בסרטו של ג'ורג' עובדיה, "אריאנה".
בשנת 1980 עבר לארצות הברית לפי הזמנתו של אריס סאן. הוא הקים שם להקה, "אלפא מיוזיק אורקסטרה", שהופיעה בבתי מלון.
בשנת 1985 הופיע בישראל לצד אלון אולארצ'יק והתזמורת של זוזו מוסא. את סיבוב ההופעות ליווה הלהיט "כולם כולם".
בשנת 2008 חזר לישראל, ובין השאר ביצע את השיר "פיצריקה" יחד עם אייל גולן.
טריפונס הופיע בתפקיד עצמו בסרטי הקולנוע הישראליים "סלומוניקו" (1972) ו"חומוס FULL טריילר" (2022).
חיים אישיים

טריפונס אלמן ומתגורר בחולון. בנוסף לשפת האם שלו יוונית הוא גם דובר עברית.
הערות שוליים

↑  ארי קטורזה, זה אותו אלוהים, מה ההבדל?, באתר ynet, 28 באפריל 2002
↑  פיצריקה, באתר mako
↑  אשתו של הזמר הישראלי האהוב הלכה לעולמה: "קשה לי מאוד", באתר אייס, 17 במרץ 2023
טובלאך

| --- | --- |
סמל טובלאךסמל טובלאך
טובלאך במבט מן האוויר. במרכז, כנסיית יוחנן המטביל
טובלאך במבט מן האוויר. במרכז, כנסיית יוחנן המטביל
 מדינה:  איטליה איטליה
 מחוז:  טרנטינו - אלטו אדיג'ה טרנטינו - אלטו אדיג'ה
 נפה:  נפת דרום טירול
 ראש העיר:  גוידו בושה
 עיר אם:  בולצאנו
 שפה רשמית:  גרמנית 84%/איטלקית 16%
 שטח:  126.6 קמ"ר
 גובה:  1,241 מטרים
 אוכלוסייה:  ‏
  ‑ בעיירה:  3,363 (1 בינואר 2023)
  ‑ צפיפות:  26 נפש לקמ"ר (2010)
 קואורדינטות:  46°44′0″N 12°13′0″E﻿ / ﻿46.73333°N 12.21667°E﻿ / 46.73333; 12.21667
 אזור זמן:  UTC +1
 www.gemeinde.toblach.bz.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןטובלאך(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןטובלאך(למפת טרנטינו - אלטו אדיג'ה רגילה) טרנטו בולצנו מראנו רוברטו ברסנונה אוסטריה ונטו פרי. לומברדיה שו.טובלאך(למפת טרנטינו - אלטו אדיג'ה מוגדלת) טרנטו בולצנו מראנו רוברטו ברסנונה אוסטריה ונטו פרי. לומברדיה שו.טובלאך  he tabBackground:;tabBorder:#aaa;defaultTab:0;
טובלאך (בגרמנית: Toblach, באיטלקית: Dobbiaco) היא עיירה בת כ-3500 תושבים הממוקמת לרגלי הרי הדולומיטים בחבל דרום טירול בצפון איטליה. טובלאך מחולקת לעיר העתיקה ההיסטורית ולעיר החדשה. באזור טובלאך עובר
קו פרשת המים המזרח אלפיני בין הים השחור והים האדריאטי.
היסטוריה

ההתיישבות בכפר החלה ככל הנראה בתקופת תרבות הלשטט בין המאה ה-6 למאה ה-8 לפני הספירה. תושבי טובלאך ההיסטורית נחשבו מאז המאה השישית כבני חסות של טאסילו הראשון (Tassilo I) מלך בואריה לאחר שכבש את האזור.
ההתייחסות הראשונה ליישוב בכתובים, היא משנת 827 לספירה וקשורה לפיתוח דרך המסחר הישנה בין איטליה לגרמניה (Strada d'Alemagna), בין האזורים התעשייתיים של ונציה ואאוגסבורג.
הכנסייה המודרנית הראשונה בכפר נבנתה במאה ה-19 בידי הנזירים של סן קנדידו.
מסילת רכבת אשר נסללה בקרבת טובלאך החל מ-1871 הביאה לפריחת התיירות באזור והפכה את העיירה למרכז תיירות. עד שנת 1963 שימשה טובלאך כנקודת המוצא של קו רכבת הדולומיטים.
קרבות מלחמת העולם הראשונה אשר התחוללו באזור העיירה וברכסי ההרים הסובבים אותה גרמו לנזקים כבדים לכנסייה ולמבנים רבים בכפר.
תיירות

טובלאך נחשבת ליעד תיירותי מבוקש הן עבור תיירות החורף והן עבור תיירות הקיץ. התיירים הרבים הפוקדים אותה הופכים את העיירה לבסיס יציאה עבור מגוון רחב של פעילויות נופש כגון סקי וגלישה, טיפוס, הליכה, רכיבה וכדומה.
תיירות > אתרים בעלי עניין

כנסית יוחנן המטביל. בנויה בסגנון בארוק על יסודות של כנסיות רומנסקית וגותית קדומות. ממוקמת במרכז העיירה ובקרבת הכיכר המרכזית ובית העירייה.
צומת כבישי הטירול העתיק ביותר
מספר כנסיות מן המאות ה-15 וה-16
בית המלחין גוסטב מאהלר אשר התגורר בעיר בתקופות הקיץ בשנים 1908-1910
אגם טובלאך בסמוך לכניסה לעיר
אתר תיירות הדולומיטים המפורסם ביותר "שלוש השיניים" (Die Drei Zinnen) או "שלוש הפסגות של לאבארדו", אשר גם העניק לעיר את הכינוי "עיר שלוש השיניים"
תמונות

חזית כנסיית יוחנן המטביל במרכז העיר העתיקה. מכונה לעיתים גם הכנסייה הירוקה.
בית גוסטב מאהלר
טיוס אדני

| --- | --- |

אדני בשנת 2011
 לידה:  14 בפברואר 1973 (בן 51) גרדינה, קליפורניה, ארצות הברית
 עמדה:  רכז
 גובה:  1.78 מטרים
 מכללה:  UCLA
 דראפט:  בחירה מספר 47, 1995 סקרמנטו קינגס
 קבוצות כשחקן
 1995–1997 1997–1998 1998–1999 1999–2000 2000–2001 2001–2004 2004–2005 2005–2006 2006–2007 2007–2008 2008 2009–2010:  סקרמנטו קינגס בוסטון סלטיקס ז'לגיריס קובנה בנטון טרוויזו אינדיאנה פייסרס בנטון טרוויזו וירטוס רומא אולימפיאקוס פורטיטודו בולוניה אזובמאש מאריופול קחאסול סביליה טורוף זגוז'לץ
 הישגים כשחקן
 זכייה באליפות היורוליג (1999) MVP של פיינל פור היורוליג (1999) 2 בחירות לחמישיית העונה ביורוליג (2002, 2003) 2 זכיות באליפות הליגה האיטלקית (2002, 2003) 3 זכיות בגביע האיטלקי (2000, 2003, 2004) זכייה באליפות הליגה הליטאית (1999) זכייה באליפות הליגה האוקראינית (2008) זכייה בגביע האוקראיני (2008) חמישיית הרוקיז השנייה ב-NBA‏ (1996) זכייה באליפות טורניר המכללות (1995)
טיוס דוויין אדני (באנגלית: Tyus Dwayne Edney; נולד ב-14 בפברואר 1973) הוא כדורסלן עבר אמריקאי, אשר שיחק באופן פעיל בין השנים 1995–2010.
קריירת מכללות

אדני נולד בעיר גרדינה אשר על יד לונג ביץ', קליפורניה. בין השנים 1991–1995 למד באוניברסיטת קליפורניה בלוס אנג'לס (UCLA), וב-4 עונותיו בקבוצת הכדורסל שלה רשם ממוצעים של 12.1 נקודות ו-5.2 אסיסטים למשחק. בעונת 1991/1992 העפילה הקבוצה לשמינית גמר טורניר אליפות המכללות, לראשונה מזה 12 שנים, בהובלת דון מקליין וטרייסי מארי.
בעונתו האחרונה באוניברסיטה, 1994/1995, הוביל את הקבוצה לצד אד אובאנון לזכייה ה-11 של המועדון באליפות המכללות, והראשונה מזה 20 שנה. במשחק השני של טורניר המכללות מול אוניברסיטת מיזורי, כאשר קבוצתו בפיגור 73–74, קיבל אדני את הכדור כ-5 שניות לסיום המשחק, כדרדר לאורך כל המגרש וקלע זריקת "צעד וחצי" אשר העניקה לקבוצתו את הניצחון החשוב. במשחק רבע הגמר מול אוניברסיטת קונטיקט, בה שיחקו ריי אלן, דורון שפר ודונייל מרשל, קלע אדני 22 נקודות ומסר 10 אסיסטים בניצחון UCLA בתוצאה 102–96, ובחצי הגמר מול אוניברסיטת המדינה של אוקלהומה הוליך את קבוצתו לניצחון נוסף עם 21 נקודות. במשחק הגמר מול האלופה היוצאת, אוניברסיטת ארקנסו, שותף אדני לכ-3 דקות בלבד בשל פציעה בשורש כף היד, אך על אף היעדרו ניצחה UCLA בתוצאה 89–78 וזכתה בתואר האליפות. בסיום אותה עונה נבחר בפעם השלישית ברציפות לחמישיית העונה של מחוז ה-Pac-10, לאחר שהעמיד ממוצעים של 14.3 נקודות, 6.8 אסיסטים ו-2.3 חטיפות למשחק.
קריירה מקצועית > סקרמנטו ובוסטון

בדראפט ה-NBA‏ 1995 נלקח אדני בבחירה ה-47, על ידי סקרמנטו קינגס. ב-60 מתוך 80 משחקיו בעונת הרוקי פתח אדני בחמישייה הפותחת של הקינגס, ולאורך העונה קלע 10.8 נקודות ומסר 6.1 אסיסטים בממוצע למשחק. בעונה העוקבת צירפה סקרמנטו את הרכז מחמוד עבדול-ראוף, אשר דחק את אדני לעמדת הרכז המחליף. לאחר שתי עונות עם הקינגס חתם אדני על חוזה בבוסטון סלטיקס, ובעונתו היחידה בקבוצה קלע 5.3 נקודות בממוצע למשחק.
קריירה מקצועית > ז'לגיריס קובנה

בקיץ 1998 עזב את ה-NBA והצטרף לז'לגיריס קובנה הליטאית, אותה אימן יונאס קזלאוסקאס. לאורך עונת 1998/1999 היה אחד השחקנים הבולטים של הקבוצה, לצד אנתוני בואי וסאוליוס שטומברגאס, כשקלע 12.5 נקודות ומסר 6.1 אסיסטים בממוצע למשחק. באותה עונה העפילה ז'לגיריס לראשונה בתולדותיה לפיינל פור הליגה האירופית, ואף זכתה באליפות לאחר שגברה על אולימפיאקוס ועל וירטוס בולוניה במשחקי חצי הגמר והגמר, בהתאמה. במשחק מול אולימפיאקוס קלע אדני 13 נקודות ומסר 6 אסיסטים בניצחון קבוצתו 87–71, ובמשחק הגמר מול בולוניה, בה שיחקו אנטואן ריגודו, סשה דנילוביץ' וראשו נסטרוביץ', קלע 14 נקודות ומסר 6 אסיסטים בניצחון 82–74. בסיום משחק הגמר הוענק לאדני פרס ה-MVP של פיינל פור היורוליג.
קריירה מקצועית > בנטון טרוויזו (ואינדיאנה)

בעונת 1999/2000 שיחק עבור בנטון טרוויזו האיטלקית, אשר זכתה בגביע האיטלקי, והפסידה בגמר ליגת העל האיטלקית מול סקיפר בולוניה. בשנת 2000 חזר ל-NBA כאשר חתם על חוזה באינדיאנה פייסרס, אך כבר לאחר עונה אחת – בה קלע 4.4 נקודות למשחק – עזב את הקבוצה.
לקראת עונת 2001/2002 חזר לבנטון טרוויזו, אותה אימן מייק ד'אנטוני. באותה עונה זכתה הקבוצה באליפות הליגה האיטלקית, והעפילה לפיינל פור היורוליג. במשחק חצי הגמר קלע אדני 19 נקודות אך בנטון הפסידה מול קינדר בולוניה, בה בלטו מאנו ג'ינובילי ומארקו יאריץ', בתוצאה 82–90. בעונה העוקבת החליף אטורה מסינה את ד'אנטוני בתפקיד המאמן, והוביל את בולוניה לזכיות הן באליפות איטליה והן בגביע האיטלקי, ולהעפלה נוספת לפיינל פור היורוליג. לאחר שגברה על מונטפסקי סיינה בחצי הגמר (65–62), התמודדה הקבוצה במשחק הגמר מול ברצלונה, אותה הוביל קו אחורי שכלל את דיאן בודירוגה, שארונאס יאסיקביצ'יוס וחואן קרלוס נבארו. אדני הצטיין במשחק הגמר עם 16 נקודות ו-5 אסיסטים, אך חבריו לקבוצה חורחה גרבאחוסה וטרייג'ן לנגדון רשמו משחק חלש ובנטון הפסידה בתוצאה 65–76. בעונת 2003/2004 זכתה בנטון בגביע האיטלקי, אך הפסידה בחצי גמר הליגה האיטלקית וברבע גמר היורוליג. בכל 3 עונותיו בטרוויזו הוביל אדני את קלעי קבוצתו, עם כ-16.6 נקודות בממוצע למשחק, ובשתיים מתוכן נבחר לחמישיית העונה ביורוליג.
קריירה מקצועית > וירטוס רומא

בעונת 2004/2005 שיחק עבור וירטוס רומא, אשר סיימה את העונה במקום השישי בליגה האיטלקית.
קריירה מקצועית > אולימפיאקוס

בעונת 2005/2006 עבר לשחק באולימפיאקוס, בה חזר לשתף פעולה עם המאמן יונאס קזלאוסקאס. בסדרת גמר הליגה היוונית הפסידה הקבוצה מול פנאתינאיקוס (0–3), ובסדרת רבע גמר היורוליג הפסידה מול מכבי תל אביב (1–2). בעונתו היחידה באולימפיאקוס היה אחד השחקנים המובילים של הקבוצה, לצד סופוקליס שחורציאניטיס וקווינסי לואיס, וקלע 13.3 נקודות בממוצע למשחק.
קריירה מקצועית > השנים האחרונות

בעונת 2006/2007 שיחק בפורטיטודו בולוניה, אשר הודחה מהיורוליג כבר בשלב הבתים. בעונה העוקבת הוביל את אזובמאש מאריופול לזכייתה החמישית (והשלישית ברציפות) באליפות ליגת העל האוקראינית, וכן לזכייתה הרביעית בגביע האוקראיני. בשנתיים הבאות שיחק עבור קחאסול סביליה הספרדית וטורוף זגוז'לץ הפולנית, בטרם פרש ממשחק בסיום עונת 2009/2010.
הערות שוליים

↑  סטטיסטיקות המכללות של אדני, באתר sports-reference.com
↑  לפני 20 שנה, אדני הציל את UCLA, באתר לוס אנג'לס טיימס, 16 במרץ 2015
↑  סטטיסטיקות המשחק בין UCLA לקונטיקט, באתר sports-reference.com
↑  סטטיסטיקות המשחק בין UCLA לאוקלהומה סטייט, באתר sports-reference.com
↑  ביוגרפיה, באתר קבוצת UCLA
↑  רשימת הנבחרים בדראפט 1995, באתר basketball-reference.com
↑  סטטיסטיקות המשחק בין ז'לגיריס לאולימפיאקוס, באתר פיב"א אירופה
↑  סטטיסטיקות המשחק בין ז'לגיריס לבולוניה, באתר פיב"א אירופה
↑  סטטיסטיקות המשחק בין בנטון לקינדר בולוניה, באתר היורוליג
↑  סטטיסטיקות המשחק בין בנטון לברצלונה, באתר היורוליג
↑  ההכרזה על חמישיות עונת 2001/2002, באתר היורוליג, 5 במאי 2002
↑  ההכרזה על חמישיות עונת 2002/2003, באתר היורוליג, 3 במאי 2003
↑  מה קרה לטיוס אדני, באתר celticslife.com,‏ 3 באוקטובר 2010
טקס פרסי האקדמיה הבריטית לקולנוע ה-3

| --- | --- |
 תאריך:  29 במאי 1950 
 מיקום:  לונדון 
 המועמדים והזוכים הבולטים
 הסרט הטוב ביותר:  גונבי האופניים
 →2 4←
 
טקס פרסי האקדמיה הבריטית לקולנוע ה-3 שמעניקה האקדמיה הבריטית לאמנויות הקולנוע והטלוויזיה, נערך ב-29 במאי 1950, בו הוענקו פרסים לסרטים הטובים ביותר של 1948 ו-1949. פרסי הסרט הבריטי הטוב ביותר הסרט הטוב ביותר מכל מקור הוענקו לסרטים "האדם השלישי" ו"גונבי האופניים" בהתאמה.
זוכים ומועמדים

הסרטים "האדם השלישי" ו"גונבי האופניים" זכו בפרס בקטגוריות הסרט הבריטי הטוב ביותר הסרט הטוב ביותר מכל מקור בהתאמה. הסרט "האדם השלישי היה מועמד בשתי הקטגוריות. סרט התעודה "Daybreak in Udi" זכה בפרס הסרט הדוקומנטרי הטוב ביותר. הסרט הצרפתי "La Famille Martin" זכה בפרס מיוחד. הסרט "החיפוש" זכה בפרס האומות המאוחדות.
| הסרט הבריטי הטוב ביותר | הסרט הטוב ביותר מכל מקור |
| --- | --- |
 האדם השלישי A Run for Your Money  Kind Hearts and Coronets  דרכון לפילמיקו  The Queen of Spades  The Small Back Room  Whisky Galore!:  גונבי האופניים (איטליה) The Ballad of Berlin (גרמניה )  The Last Stage (פולין)  The Set-Up (ארצות הברית)  האדם השלישי (הממלכה המאוחדת)  האוצר מסיירה מדרה (ארצות הברית)  The Window (ארצות הברית)
הסרט הדוקומנטרי הטוב ביותר: פרס מיוחד
 Daybreak in Udi Circulation  The Cornish Engine  Drug Addict  Island of the Lagoon  The Liver Fluke in Great Britain  Report on the refugee problem:  La Famille Martin (French education film) Accidents Don't Happen, No. 5  Dots and Loops (Canadian educational film)  A Fly About the House  Legend of Saint Ursula  Tale About a Soldier
פרס האומות המאוחדות
 החיפוש (סרט באורך מלא, ארצות הברית) Au Carrefour de la Vie (Crossroads of Life) (דרמה תעודית, בלגיה)  Daybreak in Udi (סרט דוקומנטרי, הממלכה המאוחדת)  The People Between (סרט דוקומנטרי, קנדה)  Sardinia Project (סרט דוקומנטרי, איטליה)
הערות שוליים

↑  "IMDb - BAFTA Awards (1950)". The Internet Movie Database. נבדק ב-26 בנובמבר 2011. {{cite web}}:  (עזרה)
↑  "The BAFTA Site - Awards Database". British Academy of Film and Television Arts (BAFTA). נבדק ב-14 בנובמבר 2017. {{cite web}}:  (עזרה)
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
חרגולן סיבירי

| חרגולן סיבירי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: סבכיים
סוג:: Helopsaltes
מין:: חרגולן סיבירי
שם מדעי
 Locustella certhiola ‏פאלאס, 1811
תחום תפוצה


חרגולן סיבירי בהודו
Locustella certhiola
חרגולן סיבירי (שם מדעי: Locustella certhiola) הוא מין ציפור שיר קטנה ממשפחת הסבכיים, הנפוצה בעיקר במרכז אסיה ובמערב אירופה. לחרגולן הסיבירי מראה מפוספס, המבדיל אותו משלושת החרגולנים הנוספים המצויים בישראל: חרגולן זמירי וחרגולן נחלים בעלי המראה האחיד, וכן החרגולן המנומר. בישראל מקנן החרגולן הסיבירי באזור קיבוץ אילות. שמו האנגלי של החרגולן הסיבירי הוא Pallas's grasshopper warbler, על שם הזואולוג הגרמני פטר סימון פאלאס.
תיאור המין

אורך הגוף של החרגולן הסיבירי הוא 13–14 ס"מ, ומוטת הכנפיים שלו מגיעה ל-16–19 ס"מ. חרגולן זה ניתן לזיהוי על ידי הכיפה האפורה שעל ראשו ועל ידי מראהו המפוספס. חלקיו התחתונים בהירים, זנבו אפור ורחב וקצהו בגוון חום כהה. בחלקים הפנימיים של הכנפיים מופיעות נקודות לבנות.
מאפיינים התנהגותיים

החרגולן הסיבירי נוטה להסתתר, כאופייני לכל החרגולנים הנוטים להתנהגות ביישנית וחששנית. נקבת החרגולן בונה קן העשוי מדשא ומצמחים הסמוכים לקרקע, ויחד עם הזכר היא דוגרת על 5-6 ביצים במשך 12–15 ימים. החרגולן הצעיר עוזב את הקן לאחר 10–15 ימים.
תנאי המחיה

אזורי המחיה המועדפים על החרגולן הסבירי הם העמקים והשפלה. הוא מקנן בעצים פזורים, על מדרונות הרריים, ליד שולי מקווי מים מתוקים, ובביצות המוקפות בשיחים ובצמחייה עשבונית. מזונו של החרגולן הסיבירי מבוסס על מספוא (ירקות וגרעינים המשמשים מזון לבהמות) ועל חרקים.
תפוצה

החרגולן הסיבירי נפוץ בעיקר במרכז אסיה, ברוסיה, במונגוליה ובצפון סין, וכן במערב אירופה. בעונת הסתיו אוכלוסיית החרגולן נודדת דרומה, לדרום אסיה ולמזרחה.
במהלך ספטמבר ואוקטובר נפוץ החרגולן הסיבירי בעיקר בצפון סקוטלנד, ובחורף הוא נפוץ בצפון מזרח הודו ובאיי סונדרה. בישראל נצפתה הציפור לראשונה בשנת 1983 בעיר אילת, ומאז היא מקננת באזור קיבוץ אילות.
הערות שוליים

↑  חרגולן סיבירי באתר הרשימה האדומה של IUCN
1 2 3  מגדיר הציפורים של ישראל - חרגולן סיבירי, באתר פורטל צפרות
1 2 3  אתר הצפרות הישראלי
1 2 3 4  Pallas Grasshopper-Warbler (Locustella certhiola) European birds online guide, www.avibirds.com
ערך זה הוא קצרמרבנושא עופות. אתם מוזמנים לתרום לוויקיפדיה ו.
טינקינסווד

| --- | --- |
תא הקבורה טינקינסווד
תא הקבורה טינקינסווד
 היסטוריה
 תקופות:  נאוליתית
 סוג:  דולמן
 אתר ארכאולוגי
 מצב:  טוב עם מעט נזק
 אתר אינטרנט:  https://cadw.gov.wales/visit/places-to-visit/tinkinswood-burial-chamber 
 מיקום
 מדינה:  הממלכה המאוחדת 
 קואורדינטות:  51°27′05″N 3°18′26″W﻿ / ﻿51.451316°N 3.3071241°W﻿ / 51.451316; -3.3071241
  (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים טינקינסווד(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים טינקינסווד(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסיטינקינסווד(למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסיטינקינסווד
 
טינקינסווד או תא הקבורה טינקינסווד (באנגלית: Tinkinswood Burial Chamber, בוולשית: Siambr Gladdu Tinkinswood) הוא דולמן מגליתי, שנבנה כחלק מרוגם ארוך המחולק לתאים (chambered long barrow) באמצע התקופה הנאוליתית, סביב האלף הרביעי לפנה"ס, באזור עמק גלמורגן (Vale of Glamorgan) בסמוך לקארדיף בוויילס.
הדולמן שוכן בסמוך לגני דוורין (Dyffryn Gardens). הוא גם שוכן כקילומטר וחצי צפונית-מערבית לתא הקבורה סנט לייתנס, דולמן קטן יותר שייתכן שפעם דמה לו, שנבנה בערך באותה תקופה.
האתר שוכן בתוך שטח מרעה סגור, אבל נגיש בחינם להולכי רגל, כשבסמוך מגרש חניה קטן.
תיאור

טינקינסווד היה פעם כפר, אבל כל שנותר הוא תא הקבורה, שנבנה כ-6,000 שנים לפני זמננו, כ-1,000 שנים לערך לפני בניית סטונהנג'.
תא קבורה זה הוא דולמן, הצורה הנפוצה ביותר של מבנה מגליתי באירופה. הארכאולוגים מסווגים אתר זה כרוגם ארוך המחולק לתאים, ואחד מקברי סוורן-קוטסוולד. הדולמן בנוי מאבנים עומדות התומכות באבן הראשה, סלע אבן בוץ שטוח גדול משופע במקצת שאורכו 7.4 מטרים, רוחבו 4.5 מטרים ומשקלו כ-40 טון, אבן הראשה הגדולה ביותר בבריטניה, וככל הנראה גם באירופה. על מנת להרים אבן במשקל כזה למקומה נדרשו לפחות 200 איש. במקור היה הדולמן מכוסה בעפר, שרובו נסחף במהלך השנים, וכיום נותר ממנו תל עפר מלבני רחב מאחורי הדולמן שפסגתו שטוחה, שגובהו כמטר, שאורכו 40 מטרים ורוחבו 18 מטרים. כיוון התל הוא מזרח-צפון-מזרח, שהוא כיוון השמש ב-1 במאי, אם כי הקרקע המתרוממת בכיוון זה מסתירה את האופק. בפולקלור קשור התל ביום זה ובאמצע הקיץ. בתל נתגלה בור מחופה באבנים שייתכן שבו הונחו הגוויות להירקב לפני שהעצמות נטמנו בתא הקבורה. מספר שורות מקבילות של אבנים עומדות נתגלו בתחומי התל, כמו גם בור מחופה באבנים שהכיל עצמות בעלי חיים.
חזית האתר, הקרויה "חצר קדמית מקורננת", שוכנת בצפון-מזרח בנויה מקירות בבנייה יבשה בסגנון הקרוי שדרת הדג ושוחזרה חלקית אחרי החפירות שבוצעו באתר ב-1914
האתר נחפר ב-1914, ובתוך תא הקבורה היו 920 עצמות אדם, שכמעט כולן שבורות. עצמות אלו השתייכו ללפחות 40 אנשים מכל הגילים והמגדרים שנקברו באתר במהלך התקופה הנאוליתית. נראה שתא הקבורה שימש את היישוב כולו. ככל הנראה הושארו הגוויות של המתים חשופות בבור שנתגלה בתל בטרם הועברו העצמות לתא הקבורה. נתגלו גם אבני צור מעובדות, מחטי עצם ושברי חרסים אדומים שאינם מעוטרים מהתקופה הנאוליתית ומתרבות ביקר, דבר המעיד על כך שתא הקבורה שימש את הקהילה במשך תקופה ארוכה, ייתכן שעד תחילת תקופת הברונזה. עם סיום החפירות ב-1914 נעשו גם עבודות שימור, שכללו עמוד מלבנים שנועד לתמוך באבן הראשה.
מהאתר מובילות שתי שורות מקבילות של אבנים, קבורות ברובן, היוצרות שדרה המובילה מתא הקבורה לדרום-מזרח. לאורך שדרה שנייה המובילה לצפון-מזרח שוכבות אבנים רבות. אבן גדולה יחידה עומדת בכיוון מזרח, ושתי אבנים שטוחות מקבילות מצביעות על פסגת גבעת קואד סיון (Coed Sion Hill) הקרובה.
האתר מנוהל על ידי Cadw, גוף השייך לממשלת הפרלמנט הוולשי ואחראי על ההגנה, השימור והקידום של המורשת הבנויה של ויילס. באוקטובר 2011 נערכו חפירות ארכאולוגיות באתר.
מיתוסים ואגדות

אגדות ומיתוסים רבים של טינקינסווד קשורים גם באתר הקבורה הסמוך של תא הקבורה סנט לייתנס, במרחק קצר משם.
האגדה הנפוצה ביותר מספרת שכל מי שמעביר בטינקינסווד לילה בערבים לפני האחד במאי, ה-23 ביוני (יומו של יוחנן המטביל) או נקודת ההיפוך של החורף ימות, ישתגע או יהפוך למשורר. אגדה זו דומה לאגדה כללית על שהות בפסגות ההרים.
אמונה נוספת היא שמבנה הקבר נועד לסמל את דמות האלה, כאשר צורת התל המקורית דמתה לגוף אישה והקבר שבקצה התל סימל את הרחם.
על קבוצה של סלעים בדרום-מזרח למונומנט נאמר כי הם נשים שהפכו לאבן משום שרקדו במהלך השבת הנוצרית, אגדה שדומות לה מהלכות לגבי אתרים פרהיסטוריים אחרים, לדוגמה דה הרלרס בקורנוול.
ראו גם

רוגם
דולמן
ברין קל'י ד'י